Иван Кръстев
Две череши

chitanka.info

Бе слънчев ден. Сред всеки двор

черешов плод пламтеше.

Аз през съседския стобор

откъснах две череши.

В чернѝчевата сянка скрит,

развика се съседът:

„Деца — невинни уж на вид,

а в чуждото все гледат!

От дън душа съм възмутен!

О, времена! О, нрави!

Народец крив расте край мен

и кой ще го оправи?“

Съсед — чудак! За две череши…

Поне за повече да беше!

Бе слънчев ден. Сред всеки двор —

череши, вишни, сливи.

Момче през нашия стобор

провря ръце крадливи.

Момчето, както се таеше,

откъсна няколко череши.

Аз се развиках възмутен:

„О, времена! О, нрави!

Народец крив расте край мен

и кой ще го оправи?

Да се петниш за две череши…

Поне за повече да беше!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.